CELEX: 32015R1166
Language: lt
Date: 2015-07-15 00:00:00
Title: 2015 m. liepos 15 d. Komisijos įgyvendinimo reglamentas (ES) 2015/1166, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos geležies ortofosfato patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

16.7.2015   
            
            
               LT
            
            
               Europos Sąjungos oficialusis leidinys
            
            
               L 188/34
            
         KOMISIJOS ĮGYVENDINIMO REGLAMENTAS (ES) 2015/1166
   2015 m. liepos 15 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos geležies ortofosfato patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 22 straipsnį kartu su 20 straipsnio 1 dalimi,
   kadangi:
   
               (1)
            
            
               Komisijos įgyvendinimo reglamento (ES) Nr. 540/2011 (2) priedo A dalyje nustatyta, kad veikliosios medžiagos geležies ortofosfato patvirtinimas baigia galioti 2015 m. gruodžio 31 d.;
            
         
               (2)
            
            
               paraiška dėl geležies ortofosfato įrašo Tarybos direktyvos 91/414/EEB (3) I priede galiojimo pratęsimo buvo pateikta pagal Komisijos reglamento (ES) Nr. 1141/2010 (4) 4 straipsnį per tame straipsnyje nustatytą laikotarpį;
            
         
               (3)
            
            
               pareiškėjas pagal Reglamento (ES) Nr. 1141/2010 9 straipsnį pateikė papildomus dokumentų rinkinius. Valstybė narė ataskaitos rengėja nustatė, kad paraiška yra išsami;
            
         
               (4)
            
            
               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė pratęsimo vertinimo ataskaitą ir 2013 m. balandžio 30 d. pateikė ją Europos maisto saugos tarnybai (toliau – Tarnyba) ir Komisijai;
            
         
               (5)
            
            
               Tarnyba pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomų dokumentų rinkinio santrauką;
            
         
               (6)
            
            
               2014 m. gruodžio 17 d. Tarnyba Komisijai pranešė savo išvadą (5) dėl to, ar tikėtina, kad geležies ortofosfatas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2015 m. kovo 20 d. Komisija pateikė geležies ortofosfato peržiūros ataskaitos projektą Augalų, gyvūnų, maisto ir pašarų nuolatiniam komitetui;
            
         
               (7)
            
            
               nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis. Todėl tie patvirtinimo kriterijai laikomi įvykdytais;
            
         
               (8)
            
            
               Komisija taip pat mano, kad pagal Reglamento (EB) Nr. 1107/2009 22 straipsnį geležies ortofosfatas yra nedidelės rizikos veiklioji medžiaga. Geležies ortofosfatas nėra susirūpinimą kelianti medžiaga ir ji atitinka Reglamento (EB) Nr. 1107/2009 II priedo 5 punkte nustatytas sąlygas. Geležies ortofosfatą sudaro junginiai, kurie yra paplitę aplinkoje ir kurie yra būtini gyvūnų ir augalų funkcijoms. Be to, geležies ortofosfatas yra natūrali žmogaus mitybos sudedamoji dalis. Tikimasi, kad taikant Reglamentu (EB) Nr. 1107/2009 patvirtintus naudojimo būdus žmonėms, gyvūnams ir aplinkai daromas papildomas poveikis bus nedidelis palyginti su realiomis ir natūraliomis aplinkybėmis numatomu poveikiu.
               Geležies ortofosfato patvirtinimo pratęsimo rizikos vertinimas yra grindžiamas nedideliu tipiško naudojimo būdų skaičiumi, tačiau dėl to augalų apsaugos produktų, kurių sudėtyje yra geležies ortofosfato ir kuriems gali būti suteiktas leidimas, naudojimas neapribojamas. Todėl nėra tikslinga toliau riboti šios medžiagos naudojimą kaip moliuskocidą;
            
         
               (9)
            
            
               atitinkamai, yra tikslinga pratęsti geležies ortofosfato kaip nedidelės rizikos medžiagos patvirtinimą;
            
         
               (10)
            
            
               pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi, Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (11)
            
            
               šis reglamentas turėtų būti taikomas nuo tos dienos, kai baigia galioti veikliosios medžiagos geležies ortofosfato patvirtinimas, kaip nurodyta 1 konstatuojamojoje dalyje;
            
         
               (12)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo pratęsimas
   Pagal I priede nustatytas sąlygas pratęsiamas tame priede nurodytos veikliosios medžiagos geležies ortofosfato patvirtinimo galiojimas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 15 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).
   
      (5)  EFSA Journal 2015;13(1):3973. Adresas internete: www.efsa.europa.eu.
   
      I PRIEDAS
      
                  Įprastas pavadinimas,identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Geležies ortofosfatas
                  CAS Nr. 10045–86–0
                  CIPAC Nr. 629
               
               
                  Geležies ortofosfatas
               
               
                  Geležies ortofosfate 703 g/kg geležies yra 260 g/kg, o fosforo – 144 g/kg
               
               
                  2016 m. sausio 1 d.
               
               
                  2030 m. gruodžio 31 d.
               
               
                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į geležies ortofosfato peržiūros ataskaitos išvadas, ypač į jos I ir II priedėlius.
               
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:
      
                  1.
               
               
                  A dalyje geležies fosfatui skirtas 22 įrašas išbraukiamas;
               
            
                  2.
               
               
                  D dalis papildoma šiuo įrašu:
                  
                               
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (1)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „5
                           
                           
                              Geležies ortofosfatas
                              CAS Nr. 10045–86–0
                              CIPAC Nr. 629
                           
                           
                              Geležies ortofosfatas
                           
                           
                              Geležies ortofosfate 703 g/kg geležies yra 260 g/kg, o fosforo – 144 g/kg
                           
                           
                              2016 m. sausio 1 d.
                           
                           
                              2030 m. gruodžio 31 d.
                           
                           
                              Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į geležies ortofosfato peržiūros ataskaitos išvadas, ypač į jos I ir II priedėlius.“
                           
                        
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.